**ใบสมัคร**

**รางวัลความเป็นเลิศด้านการบริหารราชการแบบมีส่วนร่วม ประจำปี พ.ศ. 2559**

**ประเภทรางวัลการบริหารราชการแบบมีส่วนร่วมอย่างเป็นเลิศ**

**คำชี้แจง**

1. ส่วนราชการระดับกรม/เทียบเท่าสมัครขอรับรางวัล “ความเป็นเลิศด้านการบริหารราชการแบบ มีส่วนร่วม” ประจำปี พ.ศ. 2559 โดยยื่นสมัครในนามของส่วนราชการระดับกรม/เทียบเท่า และอธิบดีหรือหัวหน้าส่วนราชการ หรือผู้ที่ได้รับมอบอำนาจจากอธิบดีหรือหัวหน้าส่วนราชการเป็นผู้ลงนามในใบสมัคร

2. ข้อมูลที่กรอกลงในใบสมัคร ให้ใช้ข้อมูลและผลการดำเนินงานเกี่ยวกับการเปิดโอกาสให้ประชาชนเข้ามา มีส่วนร่วมในการบริหารราชการในระดับความร่วมมือ และเป็นการดำเนินงานที่เป็นปัจจุบัน ซึ่งหน่วยงาน มีการดำเนินงานมาอย่างต่อเนื่อง

3. ข้อมูลการดำเนินงานที่ปรากฏในใบสมัคร ต้องเป็นไปตามเงื่อนไขการสมัครในประเด็นต่อไปนี้

3.1 ต้องเป็นส่วนราชการ ที่เคยได้รับรางวัลความเป็นเลิศด้านการบริหารราชการแบบมีส่วนร่วม ในประเภทรางวัลพัฒนาการบริหารราชการแบบมีส่วนร่วมระดับดีเยี่ยม และประเภทรางวัลขยายผลการบริหารราชการแบบมีส่วนร่วมระดับดีเยี่ยม ติดต่อกัน 2 ปี (ได้รับรางวัลพัฒนาการบริหารราชการแบบมีส่วนร่วมในปีแรก และได้รับรางวัลขยายผลการบริหารราชการแบบมีส่วนร่วมในปีที่ 2)  **หรือ**เป็นส่วนราชการที่เคยได้รับรางวัลความเป็นเลิศด้านการบริหารราชการแบบมีส่วนร่วม ในประเภทรางวัลขยายผลการบริหารราชการแบบมีส่วนร่วมระดับดีเยี่ยม ติดต่อกัน 2 ปี

3.2 ต้องแสดงให้เห็นว่า ส่วนราชการมีการส่งเสริมการบริหารราชการแบบมีส่วนร่วมมาอย่างต่อเนื่อง โดยมีการดำเนินงานในโครงการที่เป็นการขยายผลและ/หรือต่อยอดการดำเนินงานในพื้นที่อื่น และ มีการดำเนินงานในโครงการที่มีการพัฒนาการดำเนินงานใหม่

3.3 โครงการที่เสนอขอรับรางวัลฯ จะต้องประกอบด้วย

1) โครงการที่พัฒนาใหม่ ที่ไม่เคยขอรับรางวัลฯ ตั้งแต่ 2 โครงการขึ้นไป และเป็นโครงการ ที่มีการส่งเสริมการมีส่วนร่วมของประชาชนในระดับความร่วมมือ

2) โครงการเดิมที่เคยได้รับรางวัลฯ ในระดับดีเยี่ยม ติดต่อกัน 2 ปี อย่างน้อย 1 โครงการขึ้นไป

3.4 โครงการใหม่ที่เสนอรับรางวัลฯ ต้องสอดคล้องกับภารกิจหลักของส่วนราชการ หรือสอดคล้องกับภารกิจ/ประเด็นที่เป็นนโยบายเร่งด่วนสำคัญของรัฐบาล เช่น ภารกิจด้านทรัพยากรธรรมชาติและสิ่งแวดล้อม, สังคมและคุณภาพชีวิตของประชาชน, เกษตรกรรม, การสาธารณสุข และอาชญากรรม ฯลฯ

4. การยื่นใบสมัคร ให้ใช้แบบฟอร์มใบสมัครจากประเภทรางวัลพัฒนาการบริหารราชการแบบมีส่วนร่วม (กรณีโครงการที่เสนอใหม่) และประเภทรางวัลขยายผลการบริหารราชการแบบมีส่วนร่วม (กรณีโครงการ ที่เคยได้รับรางวัล)

5. การกรอกข้อมูลในใบสมัครควรให้ครบถ้วนและสมบูรณ์ และเอกสารประกอบที่แนบมาพร้อมใบสมัคร เป็นหลักฐานที่มีความสำคัญต่อการพิจารณา โปรดจัดเตรียมและระบุให้ชัดเจนว่าเป็นหลักฐานประกอบ ข้อคำถามใด

6. กรณีพื้นที่ในการกรอกข้อมูลในใบสมัครไม่เพียงพอสามารถเขียนเพิ่มเติมในกระดาษอื่น และโปรดหมายเหตุแสดงเชื่อมโยงกับข้อคำถามด้วย

7. ส่งใบสมัครพร้อมเอกสารประกอบไปยัง สำนักงาน ก.พ.ร. **ภายในวันที่ 30 มีนาคม 2559** ตามที่อยู่ต่อไปนี้ :

***สำนักงานคณะกรรมการพัฒนาระบบราชการ*** *(สำนักงาน ก.พ.ร.)*

*เลขที่ 59/1 ถนนพิษณุโลก แขวงจิตรลดา เขตดุสิต กรุงเทพมหานคร 10300*

*(กรุณาวงเล็บมุมซอง: รางวัลความเป็นเลิศด้านการบริหารราชการแบบมีส่วนร่วม ประจำปี พ.ศ. 2559)*

*เบอร์โทรศัพท์ที่สามารถติดต่อได้ 02-3569999 ต่อ 9949 และ 9906 โทรสาร 02-2818328*